തിരൂരില് യുവാവിന് മര്ദ്ദനം ആക്രമണം പെണ്കുട്ടിയെ ശല്യം ചെയ്തെന്ന് ആരോപിച്ച് പ്രതികളെല്ലാം പ്രായപൂര്ത്തിയാകാത്തവര് തിരൂര്: പെണ്കുട്ടിയെ ശല്യം ചെയ്തെന്ന് ആരോപിച്ച് യുവാവിന് നേരെ ആക്രമണം. മലപ്പുറം തിരൂരിലെ ചെറിയമുണ്ടത്താണ് സംഭവം. പെണ്കുട്ടിയുടെ സഹോദരനടക്കം ഒരു സംഘം ആളുകളാണ് യുവാവിനെ മര്ദ്ദിച്ചത്. ഒരാഴ്ച മുമ്ബാണ് സംഭവം നടന്നത്. യുവാവിന്റെ വീട്ടുകാരുടെ പരാതിയില് പോലീസ് കേസെടുത്തു. മര്ദിക്കുന്ന ദൃശ്യം മൊബൈല് ഫോണില് പകര്ത്തി പ്രചരിപ്പിക്കുകയും ചെയ്തിരുന്നു. യുവാവിന് മാനസികാസ്വാസ്ഥ്യം ഉളളതായി വീട്ടുകാര് പറയുന്നു. യുവാവ് ശാരീരിക വിഷമതകള് പ്രകടിപ്പിച്ചതിനെ തുടര്ന്ന് ആശുപത്രിയില് പ്രവേശിപ്പിക്കുകയായിരുന്നു. തുടര്ന്നാണ് വീട്ടുകാര് പോലീസില് പരാതി നല്കുന്നത്. ഏഴു പേര്ക്കെതിരേ പോലീസ് കേസെടുത്തിട്ടുണ്ട്. ഏഴുപേര്ക്കും പ്രായപൂര്ത്തിയായിട്ടില്ലെന്ന് പോലീസ് പറഞ്ഞു.